stanford-oval/wikipedia huggingface dataset:
โรงเรียนวัดทุ่งเศรษฐี
ประวัติ > แรกก่อตั้ง

โรงเรียนวัดทุ่งเศรษฐี จัดตั้งขึ้นเมื่อวันที่ 1 มิถุนายน พ.ศ. 2510 ตรงกับวันขึ้น 9 ค่ำ เดือน 6 ปีมะแม จากงบประมาณบริจาคของราษฎร ตั้งอยู่บ้านห้วยบง หมู่ที่ 7 ตำบลป่าเซ่า อำเภอเมือง จังหวัดอุตรดิตถ์ โรงเรียนตั้งอยู่ใกล้บริเวณบึงกะโล่และบ้านเรือนราษฎร
เมื่อแรกก่อตั้ง อาคารเรียนของโรงเรียนทำด้วยเสาไม้แกนมุงหลังคาด้วยหญ้าคา ซึ้งอาคารหลังแรกนี้ตั้งอยู่ทางทิศตะวันตกของโรงเรียน มี นายสอาด พรหมน้อย  เป็นครูใหญ่คนแรกของโรงเรียน  มีครูเทำการสอนในปีแรกก่อตั้งโรงเรียนจำนวน 2  คน
ประวัติ > นามโรงเรียน

โรงเรียนวัดทุ่งเศรษฐี เมื่อแรกก่อตั้ง ได้มีการตั้งชื่อโรงเรียนนี้ว่า  “โรงเรียนวัดทุ่งเศรษฐีราษฎร์ศรัทธาธรรม” ภายหลัง วัดทุ่งเศรษฐีราษฎร์ศรัทธาธรรม ได้เปลี่ยนมาใช้ชื่อ วัดทุ่งเศรษฐี โรงเรียนจึงได้ตัดคำว่า “ราษฎร์ศรัทธาธรรม” ออก เหลือเพียงชื่อ “โรงเรียนวัดทุ่งเศรษฐี” ตามชื่อวัดประจำหมู่บ้าน ซึ่งได้ทอนคำว่า “ราษฎร์ศรัทธาธรรม” ออกดังกล่าว
รายนามผู้บริหาร

| 0 | 1 | 2 |
| --- | --- | --- |
รายนามผู้ดำรงตำแหน่งผู้บริหารโรงเรียนวัดทุ่งเศรษฐีตั้งแต่อดีตจนถึงปัจจุบัน
| ผู้บริหารโรงเรียน | วาระการดำรงตำแหน่ง |  |
| 1. นายสะอาด พรหมน้อย | 1 มิถุนายน 2510 - 16 กรกฎาคม 2514 |  |
| 2. นายวิยุทธ ขอบคุณ | 1 กรกฎาคม 2515 - 1 กรกฎาคม 2517 |  |
| 3. นายเนี่ยม วิเทศน์ | 1 กรกฎาคม 2517 - 1 มกราคม 2521 |  |
| 4. นายประจิต จิติธาดา | 27 มกราคม 2521 - 6 ตุลาคม 2524 |  |
| 5. นายสวัสดิ์ กั้นเกตุ | 15 พฤษภาคม 2525 - 17 พฤษภาคม 2534 |  |
| 6. นายฤทธิชัย เลี้ยงประเสริฐ | 17 พฤษภาคม 2534 - 4 มกราคม 2535 |  |
| 7. นายวินิตย์ เถื่อนทิม | 1 มิถุนายน 2535 - 2 พฤษภาคม 2536 |  |
| 8. นายสุวิทย์ อ่อนทอง | 29 กรกฎาคม 2536 - 31 ธันวาคม 2549 |  |
| 9. นายสมชาย รอดเกลี้ยง | 30 มกราคม 2550 - ปัจจุบัน |  |
รายนามผู้บริหาร > สีประจำโรงเรียน

สีชมพู
ดูเพิ่ม

วัดทุ่งเศรษฐี (อุตรดิตถ์)
ศาลาการเปรียญวัดทุ่งเศรษฐีหลังเก่า สังเกตป้ายศาลาระบุมีคำว่า “ราษฎร์ศรัทธาธรรม” เป็นสร้อยนามวัด ซึ่งต่อมาวัดได้ตัดสร้อยนี้ออก โรงเรียนซึ่งใช้นามวัดเป็นชื่อโรงเรียนจึงต้องตัดสร้อยนามนี้ออกเช่นกัน
อาเมเรีย จาคอป

| อาเมเรีย จาคอป |
| --- | --- |
เกิด: 10 ตุลาคม พ.ศ. 2531 (36 ปี) อาเมเรีย จาคอป
อาชีพ: นักแสดง, นางแบบ
ปีที่แสดง: พ.ศ. 2550 - 2555   พ.ศ. 2557 - 2560
ผลงานเด่น: อิยะวดี/เจ้าหญิงทรายคำ จากละคร ธิดาวานร (2551)
สังกัด: ช่อง 7 (2551 - 2556)  บรอดคาซท์ ไทย เทเลวิชั่น ช่อง3 (2557 - 2560) โดนต้นสังกัดยกเลิกสัญญาเมื่อวันที่ 20 กันยายน 2560
อาเมเรีย จาคอป (10 ตุลาคม พ.ศ. 2531 — ) ชื่อเล่น เอมี่ เป็นนักแสดงและผู้ชนะการประกวดมิสทีนไทยแลนด์ ปี 2006 มีผลงานภาพยนตร์เรื่อง เดอะกิ๊ก 2 และแสดงนำในละครช่อง 7 สีเรื่อง ธิดาวานรเล่นว่า "ธิดาวานร" ได้ชื่อว่าเป็น "เอมี่ธิดาวานร " และได้รับฉายา (แม่มา แม่มา)และ ธิดาวานรภาค 2 จบการศึกษาระดับมัธยมจากโรงเรียนสตรีภูเก็ต และสำเร็จการศึกษาคณะนิเทศศาสตร์ มหาวิทยาลัยเกริก เป็นลูกครึ่งไทย - ฮอลแลนด์
ประวัติ

เอมี่ ถือได้ว่าเป็นชาวภูเก็ตโดยกำเนิด เพราะเธอเติบโตและศึกษาเล่าเรียนอยู่ที่นั่น และครอบครัวยังทำธุรกิจส่วนตัวด้วยการเปิดโรงแรมอยู่ที่หาดกมลา จังหวัดภูเก็ต เป็นบุตรของนายยัน โจฮันนาส และนางลำดวน จาคอป ส่วนการก้าวเข้ามาในวงการบันเทิงนั้น เธอแจ้งเกิดมาจากเวทีการประกวดมิสทีนไทยแลนด์ จากคำชักชวนของเพื่อน ๆ บวกกับการอยากเข้ามาทำงานในวงการบันเทิง จึงทำให้เธอตัดสินใจเข้าประกวด และท้ายที่สุดเธอก็สามารถคว้าตำแหน่งมิสทีนไทยแลนด์ ปี 2006 มาครองได้สำเร็จ
ปี 2556 กลับหวนคืนจอละครอีกครั้ง สำหรับสาว "'เอมี่ อาเมเรีย จาคอป"' หลังจากหายหน้าหายตาไปเรียน พร้อมทั้งช่วยธุรกิจที่บ้าน ล่าสุดเจ้าตัวก็ออกมาบอกว่า ไม่ได้ต่อสัญญากับช่อง 7 แล้ว เพราะทำใจผู้ใหญ่ดันเด็กใหม่มากกว่า กลับมาเล่นละครอีกครั้ง ห่างไป 1 ปี
ปี 2557 อาเมเรีย จาคอป ได้เซ็นสัญญากับค่ายบรอดคาซท์ ไทย เทเลวิชั่น เป็นเวลา 5 ปี เธอก็มีผลงานสองเรื่อง น้องใหม่ร้ายบริสุทธิ์ และ กามเทพหรรษา
ประวัติ > ประสบอุบัติเหตุ

เมื่อวันที่ 24 พฤศจิกายน 2552 นางเอกสาวดาวรุ่งในบท "อิยะวดี" จากละครดัง "ธิดาวานร" อย่าง "เอมี่ อาเมเรีย จาคอป" ประสบอุบัติเหตุรถชนเสาไฟฟ้าอย่างรุนแรง ทำให้ได้รับบาดเจ็บสาหัส มีอาการเลือดคั่งในสมอง ร่างกายบอบช้ำ เป็นตายเท่ากัน ต้องใช้เวลาพักฟื้นเป็นปี นับเป็นจุดเปลี่ยนในชีวิตของนางเอกสาวคนนี้ และเหตุดังกล่าวยังเกิดเป็นกระแสวิจารณ์เกี่ยวกับระบบถ่ายทำละคร "ถ่ายไปออกอากาศไป" อีกด้วย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ผลงานละคร |
| --- | --- | --- | --- | --- |

| ปี พ.ศ. | เรื่อง | รับบทเป็น | คู่กับ | หมายเหตุ |
| พ.ศ. 2551 | ธิดาวานร | อิยะวดี / กาสลอง | วงศกร ปรมัตถากร | นางเอกเรื่องแรก |
| พ.ศ. 2552 | ธิดาวานร 2 | อิยะวดี / เจ้าหญิงทรายคำ | วงศกร ปรมัตถากร | ตอน...ขุมทรัพย์สุสานอัญมณี |
| พ.ศ. 2553 | สาวน้อยมหัศจรรย์ Wonder G | วันใส / Wonder G (G) | ธีรภัทร์ แย้มศรี | นางเอก |
| พ.ศ. 2554 | ธิดาวานร 3 | อิยะวดี / กาสลอง | วงศกร ปรมัตถากร | นางเอก |
| พ.ศ. 2555 | มนต์รักแก้บน | ตุ้งติ้ง | ธีรภัทร์ แย้มศรี | นางเอกรอง |
พ.ศ. 2555: 
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
| ผลงานละคร |
| --- | --- | --- | --- |

| พ.ศ. 2557 | ศีล 5 คนกล้าท้าอธรรม | มิ้น (รับเชิญ) | ตอน...เกลียดคนสวย |
| พ.ศ. 2560 | ต้นไม้ของพ่อ | พิม |  |
ผลงาน > ผลงานละครสั้น

พ.ศ. 2555 ฟ้ามีตา ตอน ทำไมต้องเธอ ช่อง 7
ผลงาน > ภาพยนตร์

| ผลงานภาพยนตร์ |
| --- | --- | --- | --- |

| ปี พ.ศ. | เรื่อง | รับบทเป็น |  |
| พ.ศ. 2550 | เดอะ กิ๊ก 2 | แอ้ม |  |
รางวัลที่ได้รับ

มิสทีนไทยแลนด์ ปี 2006
ท็อปอวอร์ด 2008 สาขาดาวรุ่งหญิงยอดเยี่ยม
พ.ศ. 2560 – รางวัลสยามมโนรีและอภิชาตบุตร จากสภาศิลปวัฒนธรรมจิตตานุภาพ
แหล่งข้อมูลอื่น

อาเมเรีย จาคอป ที่อินสตาแกรม
เอมี่ - อาเมเรีย จาคอป, sanook.com
"อาเมเรีย%20จาคอป"จอมซน..แสนสวย/ "อาเมเรีย จาคอป"จอมซน..แสนสวย, daradaily
| ก่อนหน้า |  | อาเมเรีย จาคอป |  | ถัดไป |
| --- | --- | --- | --- | --- |
| อธิชนัน ศรีเสวก |  | มิสทีนไทยแลนด์  (2549) |  | กัญญาพัชญ์ ธนันต์ชัยกานต์ |
สมเด็จพระเจ้าพี่นางเธอ เจ้าฟ้ากรมพระศรีสุดารักษ์

| สมเด็จพระเจ้าพี่นางเธอ  เจ้าฟ้ากรมพระศรีสุดารักษ์ |
| --- | --- |
เจ้าฟ้าชั้นโท
ประสูติ: 24 ตุลาคม พ.ศ. 2277 อาณาจักรอยุธยา
สิ้นพระชนม์: 28 กรกฎาคม พ.ศ. 2342 กรุงเทพมหานคร อาณาจักรรัตนโกสินทร์
พระภัสดา: เจ้าขรัวเงิน แซ่ตัน
พระบุตร: สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ สมเด็จพระสัมพันธวงศ์เธอ เจ้าฟ้ากรมขุนอนัคฆนารี สมเด็จพระสัมพันธวงศ์เธอ เจ้าฟ้าขุนเณร สมเด็จพระศรีสุริเยนทราบรมราชินี สมเด็จพระสัมพันธวงศ์เธอ เจ้าฟ้ากรมหลวงพิทักษมนตรี สมเด็จพระสัมพันธวงศ์เธอ เจ้าฟ้ากรมขุนอิศรานุรักษ์
ราชวงศ์: จักรี
พระบิดา: สมเด็จพระปฐมบรมมหาชนก
พระมารดา: พระอัครชายา (หยก)
ศาสนา: เถรวาท
สมเด็จพระเจ้าพี่นางเธอ เจ้าฟ้ากรมพระศรีสุดารักษ์ (24 ตุลาคม พ.ศ. 2277 - 28 กรกฎาคม พ.ศ. 2342) มีพระนามเดิมว่า แก้ว เป็นพระธิดาพระองค์ที่สองในสมเด็จพระปฐมบรมมหาชนก ประสูติแต่พระอัครชายา (หยก) ในสมัยกรุงศรีอยุธยา และเป็นพระชนนีในสมเด็จพระศรีสุริเยนทราบรมราชินี เป็นพระอัยยิกาในพระบาทสมเด็จพระจอมเกล้าเจ้าอยู่หัวและพระบาทสมเด็จพระปิ่นเกล้าเจ้าอยู่หัว เป็นพระปัยยิกาในพระบาทสมเด็จพระจุลจอมเกล้าเจ้าอยู่หัว
พระประวัติ

สมเด็จพระเจ้าพี่นางเธอ เจ้าฟ้ากรมพระศรีสุดารักษ์ มีพระนามเดิมว่า แก้ว เป็นพระธิดาพระองค์ที่สองในสมเด็จพระปฐมบรมมหาชนก ประสูติแต่พระอัครชายา (หยก) ในสมัยกรุงศรีอยุธยา
ได้รับสถาปนาเป็น สมเด็จพระเจ้าพี่นางเธอ เจ้าฟ้ากรมพระศรีสุดารักษ์ เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกในปี พ.ศ. 2325
สมเด็จพระเจ้าพี่นางเธอ เจ้าฟ้ากรมพระศรีสุดารักษ์ กับเจ้าขรัวเงิน แซ่ตัน พระภัสดาผู้เป็นคหบดีชาวจีนเชื้อสายขุนนางจีนในกรุงปักกิ่ง มีพระโอรสธิดาด้วยกัน 6 พระองค์ คือ
สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ เป็นต้นราชสกุลเทพหัสดิน
สมเด็จพระสัมพันธวงศ์เธอ เจ้าฟ้ากรมขุนอนัคฆนารี
สมเด็จพระสัมพันธวงศ์เธอ เจ้าฟ้าขุนเณร (สิ้นพระพระชนม์เมื่อพระชันษา 7 ปี)
สมเด็จพระศรีสุริเยนทราบรมราชินี พระนามเดิม บุญรอด เป็นพระอัครมเหสีในพระบาทสมเด็จพระพุทธเลิศหล้านภาลัย
สมเด็จพระสัมพันธวงศ์เธอ เจ้าฟ้ากรมหลวงพิทักษมนตรี เป็นต้นราชสกุลมนตรีกุล
สมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ เป็นต้นราชสกุลอิศรางกูร
สมเด็จพระเจ้าพี่นางเธอ เจ้าฟ้ากรมพระศรีสุดารักษ์นั้น มีพระตำหนักอยู่เบื้องหลังหมู่พระที่นั่งดุสิตมหาปราสาท และพระวิมานรัตยา เรียกว่าพระตำหนักแดง ได้ทรงราชการทรงกำกับเครื่องใหญ่ในโรงวิเศษต้น และการสะดึงและอื่น ๆ เป็นหลายอย่าง
สมเด็จพระเจ้าพี่นางเธอ เจ้าฟ้ากรมพระศรีสุดารักษ์ สิ้นพระชนม์ในรัชกาลที่ 1 เมื่อวันอาทิตย์ แรม 11 ค่ำ เดือน 8 ปีมะแม จ.ศ. 1161 ตรงกับวันที่ 28 กรกฎาคม พ.ศ. 2342 พระชันษา 60 ปีเศษ
พระเกียรติยศ > พระราชอิสริยยศ

24 ตุลาคม พ.ศ. 2277 - 6 เมษายน พ.ศ. 2325 : แก้ว
6 เมษายน พ.ศ. 2325 - 28 กรกฎาคม พ.ศ. 2342 : สมเด็จพระเจ้าพี่นางเธอ เจ้าฟ้ากรมพระศรีสุดารักษ์
ดูเพิ่ม

พระปฐมวงศ์ในพระบรมราชวงศ์จักรี
ชัรญะฮ์

| ชัรญะฮ์   Sharjah الشّارقة |
| --- | --- |
เมือง

   ธง

พิกัด: 25°26′N 55°23′E﻿ / ﻿25.433°N 55.383°E﻿ / 25.433; 55.383
ประเทศ:  สหรัฐอาหรับเอมิเรตส์
รัฐ: ชัรญะฮ์
การปกครอง
 • ประเภท: ราชาธิปไตยภายใต้รัฐธรรมนูญ
 • เจ้าผู้​รองรัฐ: ซุลฏอน บิน มุฮัมมัด อัลกอซิมี
พื้นที่
 • รวมปริมณฑล: 235.5 ตร.กม. (90.9 ตร.ไมล์)
ประชากร (2008)
 • เมือง: 801,004 คน
ชัรญะฮ์ (อังกฤษ: Sharjah) หรือ อัชชาริเกาะฮ์ (อาหรับ: الشارقة) เป็นเมืองที่ใหญ่เป็นอันดับ 3 ของสหรัฐอาหรับเอมิเรตส์ ตั้งอยู่ริมคาบสมุทรอาหรับบนอ่าวเปอร์เซีย มีประชากรประมาณ 800,000 คน เป็นเมืองศูนย์กลางทางวัฒนธรรมและอุตสาหกรรม
| ด ค กเมืองหลวงทางวัฒนธรรมของอาหรับ |
| --- | --- |
1996 ไคโร • 1997 ตูนิส • 1998 ชาร์จาห์ • 1999 เบรุต • 2000 ริยาด • 2001 คูเวตซิตี • 2002 อัมมาน • 2003 ราบัต • 2004 ซานา • 2005 คาร์ทูม •  2006 มัสกัต • 2007 แอลเจียร์ • 2008 ดามัสกัส • 2009 เยรูซาเลม • 2010 โดฮา • 2011 เซิร์ต • 2012 มานามา • 2013 แบกแดด • 2014 ตริโปลี • 2015 กงส์ต็องตีน  • 2016 สฟักซ์ • 2017 ลักซอร์ • 2018 อุจดา • 2019 พอร์ตซูดาน • 2020 เบธเลเฮม • 2021 อิรบิด • 2022 คูเวตซิตี • 2023 ตรีโปลี
วัดทุ่งเศรษฐี (จังหวัดอุตรดิตถ์)

| วัดทุ่งเศรษฐี |
| --- | --- |
เมรุวัดทุ่งเศรษฐี ศาสนสถานที่โดดเด่นที่สุดภายในวัด

ชื่อสามัญ: วัดห้วยบง
ที่ตั้ง: ตำบลป่าเซ่า อำเภอเมือง จังหวัดอุตรดิตถ์ 53000
ประเภท: วัดราษฎร์
นิกาย: เถรวาท มหานิกาย
เจ้าอาวาส: พระอธิการทองดี ฐิติสมฺปนฺโน
 สถานีย่อยพระพุทธศาสนา
วัดทุ่งเศรษฐี หรือ วัดห้วยบง ตั้งอยู่ที่ หมู่ 7 บ้านห้วยบง ตำบลป่าเซ่า อำเภอเมือง จังหวัดอุตรดิตถ์ ห่างจากตัวอำเภอ 12 กิโลเมตร มีชื่อเดิมว่า "วัดห้วยบง" วัดทุ่งเศรษฐี มีฐานะเป็นวัดที่ยังไม่ได้รับพระราชทานวิสุงคามสีมา (ยังไม่มีอุโบสถ) สังกัดสังกัดการปกครองคณะสงฆ์มหานิกาย ภาค 4 ตัววัดมีความร่มรื่นและเงียบสงบ วัดนี้ตั้งอยู่ริมบึงทุ่งกะโล่ แหล่งกักเก็บน้ำตามธรรมชาติขนาดใหญ่ของจังหวัดอุตรดิตถ์ จากตัววัดสามารถมองเห็นทัศนียของบึงทุ่งกะโล่ได้ชัดเจน
สภาพวัด

วัดทุ่งเศรษฐี เดิมชื่อ วัดห้วยบง มีฐานะเป็นวัดตามพระราชบัญญัติคณะสงฆ์ พุทธศักราช 2505 (ไม่มีวิสุงคามสีมา)  มีพื้นที่ 49 ไร่เศษ มีศาสนสถาน - ถาวรวัตถุอยู่ประปรายกระจายไปตามป่าภายในอาณาบริเวณวัด ตัววัดตั้งอยู่ริมบึงทุ่งกะโล่ แหล่งกักเก็บน้ำตามธรรมชาติขนาดใหญ่ของจังหวัดอุตรดิตถ์ มีบรรยากาศที่เหมาะแก่การปฏิบัติธรรม
รายนามเจ้าอาวาสวัดทุ่งเศรษฐี

ตั้งแต่ พ.ศ. 2502 ถึงปัจจุบัน
| 0 | 1 | 2 |
| --- | --- | --- |
ลำดับเจ้าอาวาสวัดทุ่งเศรษฐี เท่าที่มีหลักฐานสืบค้นได้
| รายชื่อ | ตำแหน่ง | ปีที่ดำรงตำแหน่ง (พ.ศ.) |
| 1. พระอธิการบาง ไม่ทราบฉายา | เจ้าอาวาส | พ.ศ. 2502 - 2507 |
| 2. พระอธิการดิน ยสิโก | เจ้าอาวาส | พ.ศ. 2508 - 2517 |
| 3. หลวงพ่อพีระ ไม่ทราบฉายา | เจ้าอาวาส | พ.ศ. 2518 - 2519 |
| 4. พระอธิการอุทิศ กนฺตสีโล | เจ้าอาวาส | พ.ศ. 2520 - 2541 |
| 5. พระอธิการพยัคเทพ รตนนนฺโท | เจ้าอาวาส | พ.ศ. 2542 - 2546 |
| 6. พระอธิการทองดี ฐิติสมฺปนฺโน | เจ้าอาวาส | พ.ศ. 2547 - ปัจจุบัน |
*หมายเหตุ: พระที่รักษาวัดก่อนหน้านั้นไม่อาจทราบชื่อได้:
พระภิกษุสงฆ์จำพรรษา > พระสังฆาธิการ

| ชื่อ | ตำแหน่ง | ตำแหน่งทางคณะสงฆ์ | ปีดำรงตำแหน่ง |
| --- | --- | --- | --- |
| พระอธิการทองดี ฐิติสมฺปนฺโน   (คืนประคอง)  | เจ้าอาวาส  (จร.)  | - | พ.ศ. 2547 - ปัจจุบัน |
พระภิกษุสงฆ์จำพรรษา > จำนวนพระภิกษุสามเณรจำพรรษา

ปัจจุบันวัดทุ่งเศรษฐีมีพระภิกษุจำนวน 3 รูป  สามเณร 1 รูป  รวม 4 รูป
พระภิกษุสงฆ์จำพรรษา > จำนวนพระภิกษุสามเณรจำพรรษา > รายนามพระภิกษุสงฆ์จำพรรษาปี พ.ศ. ๒๕๕๐

เรียงตามลำดับพรรษา
| ชื่อ | ฉายา | นามสกุล | พรรษา | วุฒิ | หมายเหตุ |
| --- | --- | --- | --- | --- | --- |
| พระอธิการทองดี | ฐิติสมฺปนฺโน | คืนประคอง | ๑๑ | น.ธ.เอก | * เจ้าอาวาสวัดทุ่งเศรษฐี, * เจ้าสำนักศาสนศึกษาวัดทุ่งเศรษฐี, * ครูสอนพระปริยัติธรรม, * คู่สวดกรรมวาจาจารย์ |
| พระพีรพล | อภินนฺโท | ประสิทธิคำ | ๖ | น.ธ.เอก | * ครูสอนพระปริยัติธรรม, * คู่สวดกรรมวาจาจารย์ |
| พระสุพจน์ | ธมฺมวโร | ตุ่นสายบู่ | ๓ | น.ธ.โท | * ครูสอนพระปริยัติธรรม |
| สามเณรบรรหยัด | - | ตันจ่าง | - | - | - |
พระภิกษุสงฆ์จำพรรษา > ไวยาวัจกร

ปัจจุบันวัดคุ้งตะเภามีไวยาวัจกร 2 ท่านคือ
นายแจ้ว  บุญมาก แต่งตั้งเมื่อ พ.ศ. 2549 - ปัจจุบัน
ส.อบต.เสน่ห์  ตันจ่าง  แต่งตั้งเมื่อ พ.ศ. 2549 - ปัจจุบัน
อาณาเขตที่ตั้งวัด

วัดทุ่งเศรษฐีมีพื้นที่ทั้งหมด 49 ไร่
ทิศเหนือ จรดสระน้ำสาธารณะบ้านห้วยบง
ทิศใต้ จรดโรงเรียนวัดทุ่งเศรษฐี
ทิศตะวันออก จรดป่าชุมชนบ้านห้วยบง
ทิศตะวันตก จรดบึงทุ่งกะโล่
ข้อมูลจำเพาะ

ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. ๑๒๑
แพนด้ายักษ์

| แพนด้ายักษ์ |
| --- | --- |

แพนด้ายักษ์ที่โอเชียนพาร์กฮ่องกง
สถานะการอนุรักษ์
 ไม่มั่นคง  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
วงศ์:: Ursidae 
สกุล:: สกุลแพนด้ายักษ์  David, 1869
สปีชีส์:: Ailuropoda melanoleuca
ชื่อทวินาม
Ailuropoda melanoleuca David, 1869

ชนิดย่อย
 †A. m. hastorni  A. m. melanoleuca  A. m. qinlingensis

ถิ่นที่อยู่อาศัยของแพนด้ายักษ์
แพนด้ายักษ์ อังกฤษ: giant panda; ชื่อวิทยาศาสตร์: Ailuropoda melanoleuca) หรือที่นิยมเรียกว่า แพนด้า หรือ หมีแพนด้า (panda) เป็นสัตว์เลี้ยงลูกด้วยนมซึ่งปัจจุบันจัดอยู่ในวงศ์หมี (Ursidae) ถิ่นอาศัยอยู่ในประเทศจีน ลักษณะเฉพาะของแพนด้ายักษ์คือมีขนสีดำรอบดวงตา, ใบหู, บ่า, และขาทั้งสี่ข้าง ส่วนอื่นประกอบด้วยขนสีขาว บางครั้งจะใช้ชื่อ "แพนด้ายักษ์" ไว้แยกมันจากแพนด้าแดง ถึงแม้ว่าแพนด้ายักษ์อยู่ในอันดับสัตว์กินเนื้อ แต่มันเป็นสัตว์กินใบไม้ โดยเฉพาะไม้ไผ่กับใบไม้ที่รวมอยู่ในบรรดาอาหารของแพนด้ายักษ์มากกว่า 99% แพนด้ายักษ์ในป่ามักกินหญ้าชนิดอื่น หัวป่า หรือแม้แต่เนื้อนก, อันดับสัตว์ฟันแทะ หรือซากศพ ส่วนแพนด้ายักษ์ที่อยู่ในที่กักตัวมักได้รับน้ำผึ้ง ไข่ ปลา แยม, ใชไม้พุ่ม ส้ม หรือกล้วย พร้อมกับอาหารที่เตรียมการไว้แล้ว
แพนด้ายักษ์อาศัยอยู่ในเทือกเขาบางส่วนในจีนตอนกลาง โดยหลักอยู่ในมณฑลเสฉวนและพื้นที่มณฑลฉ่านซีกับมณฑลกานซู่ แพนด้ายักษ์ถูกขับออกจากพื้นที่ลุ่มต่ำที่เคยอาศัยอยู่ เนื่องจากการทำฟาร์ม การทำลายป่า และการพัฒนาอื่น ๆ และทำให้ตกอยู่ในกลุ่มสิ่งมีชีวิตที่เกือบอยู่ในข่ายใกล้การสูญพันธุ์ รายงานใน ค.ศ. 2007 ระบุว่ามีแพนด้า 239 ตัวอาศัยอยู่ในพื้นที่กักตัวในประเทศจีน และอยู่นอกประเทศ 27 ตัว ในเดือนธันวาคม ค.ศ. 2014 มีแพนด้ายักษ์ 49 ตัวอาศัยอยู่ในพื้นที่กักตัวนอกประเทศจีน ซึ่งอยู่ในสวนสัตว์ 18 แห่งใน 13 ประเทศ ประชากรในป่ามีความหลากหลาย โดยข้อมูลหนึ่งระบุว่ามีประชากรในป่าประมาณ 1,590 ตัว ในขณะที่งานวิจัยผ่านการวิเคราะห์ดีเอ็นเอใน ค.ศ. 2006 ประมาณการว่ามีจำนวนสูงถึง 2,000 ถึง 3,000 ตัว บางรายงานยังแสดงให้เห็นว่าประชากรในป่ากำลังเพิ่มขึ้น ในเดือนมีนาคม ค.ศ. 2015 ประชากรแพนด้ายักษ์ป่ามีประชากรเพิ่มขึ้นเป็น 1,864 ตัว ทำให้ใน ค.ศ. 2016 จึงมีการย้ายสถานะในบัญชีแดงไอยูซีเอ็นจาก "ใกล้การสูญพันธุ์" ไปเป็น "เกือบอยู่ในข่ายใกล้การสูญพันธุ์" เป็นการยืนยันความพยายามในการช่วยเหลือแพนด้ายาวนานนับทศวรรษ ในเดือนกรกฎาคม ค.ศ.  2021 ทางการจีนได้ย้ายสถานะแพนด้ายักษ์ไปเป็น เกือบอยู่ในข่ายใกล้การสูญพันธุ์ ด้วย เเพนด้าจะมีความยาวโดยประมาณ 1.2 ถึง 1.9 เมตร  มีอายุขัยประมาณ 20-30 ปี
ลักษณะทั่วไป

ถึงแม้จะจัดอยู่ในวงศ์ของหมี แต่พฤติกรรมของมันแตกต่างจากหมีโดยสิ้นเชิง แพนด้าเป็นสัตว์กินพืชเป็นอาหาร โดยร้อยละ 99 ของอาหารที่มันกินคือไผ่ แต่บางทีอาจพบว่ามันก็กินไข่ ปลา และแมลงบางชนิดในไม้ไผ่ที่มันกิน นี่เป็นแหล่งโปรตีนที่สำคัญ จัดได้ว่าแพนด้ายักษ์เป็นหมีที่แตกต่างไปจากหมีชนิดอื่น ๆ ที่กินเนื้อเป็นอาหารหลัก แม้ว่าไผ่จะเป็นพืชที่ให้พลังงานกิโลแคลเลอรี่ต่ำมาก ทำให้แพนด้ายักษ์ใช้เวลากินไผ่นานถึงวันละ 16 ชั่วโมง ในปริมาณไม่ต่ำกว่า 18 กิโลกรัม และขับถ่ายมากถึงวันละ 40 ครั้ง และทำให้ในช่วงฤดูหนาว แพนด้ายักษ์จะไม่จำศีลในถ้ำเหมือนกับหมีชนิดอื่น เนื่องจากไผ่ให้พลังงานสะสมไม่เพียงพอ และจากการที่มีพฤติกรรมกินไผ่เป็นอาหารเพียงอย่างเดียวนั้น เป็นสาเหตุที่ทำให้แพนด้ายักษ์เป็นสัตว์ที่แพร่ขยายพันธุ์ได้ยากด้วย โดยในรอบปี แพนด้ายักษ์ตัวเมียจะมีอาการติดสัดเพียง 1-2 วันเท่านั้น และออกลูกรวมถึงเลี้ยงลูกให้รอดจนเติบโตในธรรมชาติได้ยากมาก หากแพนด้ายักษ์แพร่ขยายพันธุ์ได้รวดเร็ว จะทำให้ไผ่พืชอาหารหลักหมดไปอย่างรวดเร็วเช่นกัน   และถึงแม้แพนด้ายักษ์จะกินไผ่เป็นอาหารหลัก คิดเป็นร้อยละ 99 ของอาหารทั้งหมดก็ตาม แต่ภายในตัวของแพนด้ายักษ์กลับไม่มีจุลินทรีย์ในการช่วยย่อยไผ่ แต่กลับมีเขี้ยวสำหรับใช้กัดและเอนไซน์ในการย่อยเนื้อแทน โดยลูกแพนด้ายักษ์ที่เพิ่งเกิด ตาจะยังไม่ลืมและไม่มีขน และมีน้ำหนักน้อยกว่าแพนด้ายักษ์ตัวเต็มวัยถึง 900 เท่า แต่ทว่ากลับมีอัตราการเจริญเติบโตที่เร็วมากที่สุดชนิดหนึ่งในบรรดาสัตว์เลี้ยงลูกด้วยนม โดยสามารถเพิ่มน้ำหนักตัวจากแค่ 89 กรัม เป็น 1.8 กิโลกรัม ได้ภายในเวลาเพียงเดือนเดียว
หลายสิบปีที่ผ่านมา การจัดจำแนกสายพันธุ์ที่แน่นอนของแพนด้ายังคงเป็นที่ถกเถียงกันอยู่ แพนด้ายักษ์และแพนด้าแดงซึ่งเป็นญาติสายพันธุ์ห่าง ๆ กัน และยังมีลักษณะพิเศษที่เหมือนทั้งหมีและแรคคูน อย่างไรก็ตาม การทดลองทางพันธุกรรมบ่งบอกว่าแพนด้ายักษ์เป็นหนึ่งในชนิดของหมี (วงศ์ Ursidae) หมีที่ชนิดใกล้เคียงที่สุดของแพนด้าคือหมีแว่นที่พบในทวีปอเมริกาใต้ (ข้อขัดแย้งที่ยังคงเป็นที่สงสัยอยู่คือแพนด้าแดงนั้นอยู่ในวงศ์ใด เป็นที่ถกเถียงว่าอาจจะอยู่ในวงศ์หมี (Ursidae), วงศ์แรคคูน, วงศ์โพรไซโอนิดี้ (Procyonidae), หรืออยู่ในวงศ์เฉพาะของมันเอง วงศ์ไอเลอริดี้ (Ailuridae)) โดยซากดึกดำบรรพ์ที่ค้นพบจากในถ้ำของประเทศจีนพบว่า แพนด้ายักษ์ถือกำเนิดมาแล้วบนโลกอย่างน้อย 2 ล้านปี แต่การที่ได้วิวัฒนาตัวเองแยกออกมาจากหมีทั่วไปนั้นยังไม่ทราบแน่ชัด
แพนด้ายักษ์เป็นสัตว์สปีชีส์ที่ถูกคุกคามหรืออยู่ในอันตรายต่อการสูญพันธ์ ทั้งนี้มาจากการสูญเสียถิ่นที่อยู่จากการบุกรุกของมนุษย์ อัตราการเกิดต่ำทั้งในป่าและในกรงเลี้ยง เชื่อว่ามีแพนด้ายักษ์เพียง 1,600 ตัว อาศัยอยู่รอดในป่า
แพนด้ายักษ์มีอุ้งตีนที่ผิดจากธรรมดา คือมีนิ้วหัวแม่มือและมีนิ้วอีก 5 นิ้ว นิ้วหัวแม่มือที่จริงแล้วมาจากการปรับปรุงรูปแบบของกระดูกข้อต่อ ใช้ประโยชน์สำหรับหยิบจับไผ่ สตีเฟน เจย์ กาวลด์ ได้เขียนบทความเกี่ยวกับเรื่องนี้ไว้ โดยมีชื่อเรื่องว่า The Panda's Thumb หรือ นิ้วหัวแม่มือของแพนด้า หางของแพนด้ายักษ์นั้นสั้นมาก โดยมีความยาวประมาณ 15 เซนติเมตร รวมถึงมีกรามที่แบนราบเหมาะสำหรับการเคี้ยวไผ่อีกด้วย
การค้นพบ

แพนด้ายักษ์ เป็นที่รู้จักในตะวันตกเป็นครั้งแรก ในปี ค.ศ. 1869 โดยมิชชันนารีชาวฝรั่งเศส อาร์มันด์ เดวิด ผู้ซึ่งได้รับหนังของแพนด้ามาจากนายพรานเมื่อวันที่ 11 มีนาคม ค.ศ. 1869 ส่วนชาวตะวันตกคนแรกที่เป็นที่รู้จักว่าเห็นแพนด้ายักษ์ที่ยังมีชีวิตคือนักสัตว์วิทยาเยอรมัน ฮิวโก เวยโกลด์ เขาซื้อลูกของมันมาในปี ค.ศ. 1916 เคอร์มิท และ ธีโอดอร์ รูสเวลท์ จูเนียร์ ได้เป็นชาวต่างชาติแรก ที่ยิงแพนด้าในการเดินทางศึกษาที่ประเทศจีน เพื่อนำไปสตัฟฟ์และใช้ในการศึกษาที่พิพิธภัณฑ์ประวัติศาสตร์ธรรมชาติ ฟิลด์ ในช่วงคริสต์ทศวรรษ 1920 ในปี ค.ศ. 1936 รุธ ฮาร์คเนส เป็นชาวตะวันตกคนแรก ที่นำเข้าแพนด้ายักษ์ที่มีชีวิตมายังสหรัฐอเมริกา เป็นลูกแพนด้าชื่อซู-ลิน โดยนำมาเลี้ยงที่สวนสัตว์บรูคฟิลด์ในชิคาโก
สถานะ

ในอดีตเชื่อว่าแพนด้ายักษ์พบกระจัดกระจายทั่วไปตั้งแต่ภาคใต้และตะวันออกของจีนจนไปถึงตอนเหนือของพม่าและเวียดนาม แต่ปัจจุบันแพนด้ายักษ์เป็นหนึ่งในสัตว์สายพันธุ์ที่ใกล้สูญพันธุ์มากที่สุดชนิดหนึ่งของโลก โดยปัจจุบันพบเพียงแค่พื้นที่แคบ  ๆ บนป่าสนเขาของมณฑลเสฉวน ทางตอนใต้ของจีนเท่านั้น ตามรายงานล่าสุด มีแพนด้าที่เลี้ยงในกรงเลี้ยง 239 ตัวอยู่ในจีน และอีก 27 ตัวอยู่ในต่างประเทศ มีการคาดการณ์ไว้ว่ามีแพนด้ายักษ์ประมาณ 1,590 ตัวอาศัยอยู่ตามธรรมชาติ อย่างไรก็ดี จากการศึกษาในปี ค.ศ. 2006 ผ่านการวิเคราะห์ดีเอ็นเอ สามารถประมาณการได้ว่าอาจจะมีแพนด้ายักษ์เป็นจำนวนถึง 2,000-3,000 ตัวอาศัยอยู่ตามธรรมชาติ ซึ่งแสดงให้เห็นว่าจำนวนแพนด้าตามธรรมชาติเพิ่มจำนวนขึ้น สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) เชื่อว่าข้อมูลดังกล่าวยังไม่มีความแน่นอนพอที่จะย้ายชื่อแพนด้ายักษ์ออกจากบัญชีรายชื่อสัตว์ที่ใกล้สูญพันธุ์
โดยแพนด้ายักษ์ยังไม่มีกฎหมายคุ้มครองจนกระทั่งถึงคริสต์ทศวรรษ 1960 โดยปัจจุบันกฎหมายของจีนระบุไว้ว่าหากผู้ใดฆ่าแพนด้ายักษ์มีโทษจำคุก 20 ปี  และตั้งแต่คริสต์ทศวรรษ 1970 ทางการจีนได้เพิ่มปริมาณเขตอนุรักษ์แพนด้ายักษ์เพิ่มขึ้นจาก 12 แห่ง เป็น 67 แห่งในปัจจุบัน ถือได้ว่าเป็นสัตว์ชนิดที่มีการคุ้มครองมากที่สุดในโลก อีกทั้งปัจจุบันยังได้มีโครงการเพาะขยายพันธุ์แพนด้ายักษ์ในที่เลี้ยง เพื่อนำไปปล่อยกลับคืนสู่ธรรมชาติอีกด้วย ซึ่งก็ได้ผลสำเร็จบ้างแล้วในขั้นต้น โดยมีการติดปลอกคอดาวเทียมเพื่อมีการติดตามความเป็นอยู่ในธรรมชาติ
แพนด้ายักษ์ถือเป็นสัญลักษณ์ทางการทูตอย่างหนึ่งของจีน จะเห็นได้ว่าจีนส่งหมีแพนด้าไปยังสวนสัตว์สหรัฐอเมริกา และ ญี่ปุ่น ในช่วงคริสต์ทศวรรษ 1970 โดยการให้ยืม ซึ่งเป็นเครื่องหมายการแลกเปลี่ยนวัฒนธรรมระหว่างจีนและชาติตะวันตก การปฏิบัติเป็นธรรมเนียมเช่นนี้ทำให้มีคนเรียกแพนด้าว่า "ทูตสันถวไมตรี"
อย่างไรก็ตาม ตั้งแต่ปี ค.ศ. 1984 ไม่มีการใช้หมีแพนด้าในฐานะทูตสันถวไมตรีอีกต่อไป แต่จีนมีการเสนอที่จะส่งแพนด้ายักษ์ไปยังชาติอื่นโดยให้ยืมเป็นเวลา 10 ปี โดยต้องจ่ายค่าธรรมเนียมพื้นฐานปีละ 1,000,000 ดอลลาร์สหรัฐ และมีข้อกำหนดว่าลูกของแพนด้ายักษ์ใด ๆ ที่เกิดระหว่างการยืมนั้น ถือเป็นทรัพย์สินของสาธารณรัฐประชาชนจีน
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

Giant panda (หมวดหมู่)
| --- | --- |
การแยกแยะหน่วยอนุกรมวิธาน:  Wikidata: Q33602  Wikispecies: Ailuropoda melanoleuca  ADW: Ailuropoda_melanoleuca  ARKive: ailuropoda-melanoleuca  BioLib: 1811  BOLD: 103255  EoL: 328070  Fossilworks: 104016  GBIF: 2433399  iNaturalist: 41659  IRMNG: 11403556  ITIS: 621845  IUCN: 712  MSW: 14000941  NCBI: 9646  Species+: 3057 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
เกาเกา, แพนด้าเพศผู้ที่สวนสัตว์ซานดิเอโก
โมฮัมมัด ฮัตตา

| โมฮัมมัด ฮัตตา |
| --- | --- |


รองประธานาธิบดีอินโดนีเซีย
ดำรงตำแหน่ง 18 สิงหาคม ค.ศ. 1945 – 1 ธันวาคม ค.ศ. 1956
ประธานาธิบดี: ซูการ์โน
ก่อนหน้า: ก่อตั้งสำนักงาน
ถัดไป: สุลต่านฮาเมงกูบูโวโนที่ 9
นายกรัฐมนตรีอินโดนีเซีย
ดำรงตำแหน่ง 29 มกราคม ค.ศ. 1948 – 20 ธันวาคม ค.ศ. 1949
ประธานาธิบดี: ซูการ์โน
ก่อนหน้า: อามีร์ ชารีฟุดดิน
ถัดไป:   อับดุล ฮาลิม (รักษาการ)  โมฮัมมัด นัตซีร์ 
 
ข้อมูลส่วนบุคคล
เกิด: 12 สิงหาคม ค.ศ. 1902(1902-08-12) บูกิตติงงี, หมู่เกาะอินเดียตะวันออกของเนเธอร์แลนด์
เสียชีวิต: 14 มีนาคม ค.ศ. 1980(1980-03-14) (77 ปี) จาการ์ตา, อินโดนีเซีย
ที่ไว้ศพ: Tanah Kusir Public Cemetery, จาการ์ตาตอนใต้, อินโดนีเซีย
พรรคการเมือง: พรรคชาติชาวอินโดนีเซีย (1927–31)
คู่สมรส: Rahmi Rachim (สมรส 1945)
บุตร:   Meutia Farida Hatta  Gemala Rabiah Hatta  Halida Nuriah Hatta 
ลายมือชื่อ: 

โมฮัมมัด ฮัตตา (อินโดนีเซีย: Mohammad Hatta) เป็นนักการเมืองชาวอินโดนีเซียที่ดำรงตำแหน่งรองประธานาธิบดีคนแรกของอินโดนีเซีย ก่อนหน้านี้เขาเคยดำรงตำแหน่งนายกรัฐมนตรีคนที่ 3 ของอินโดนีเซีย
| ด ค กนายกรัฐมนตรีอินโดนีเซีย (ค> ศ. 1945–1959) |
| --- | --- |
 ชะฮ์รีร์  ชารีฟุดดิน  ฮัตตา  ฮาลิม  นัตซีร์  ซูกีมัน  วีโลโป  อาลี  บูร์ฮันอุดดิน  อาลี  จูวันดา
วัดหาดเสือเต้น

| วัดหาดเสือเต้น |
| --- | --- |


ชื่อสามัญ: วัดหาดเสือเต้น
ที่ตั้ง: บ้านหาดเสือเต้น หมู่ที่ 6 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ 53000
ประเภท: วัดราษฎร์
นิกาย: เถรวาท มหานิกาย
เจ้าอาวาส: พระอธิการชอุ่ม จนทธมโม
 สถานีย่อยพระพุทธศาสนา
วัดหาดเสือเต้น ตั้งอยู่ที่ บ้านหาดเสือเต้น หมู่ที่ 6 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ สังกัดเขตการปกครองคณะสงฆ์ตำบลคุ้งตะเภา ตัววัดมีเนื้อที่ 10 ไร่ 3 งาน 60 ตารางวา ตั้งอยู่กลางหมู่บ้านหาดเสือเต้น ริมถนนทางหลวงจังหวัด หมายเลข 1213 สายป่าขนุน-ห้วยฉลอง
ประวัติ

วัดหาดเสือเต้น ในอดีตสถานที่ตั้งวัดนั้นยังเป็นที่ป่า บริเวณทางด้านหน้าวัดเป็นทางเรียบ ด้านหลังเป็นหาดทรายของแม่น้ำน่าน ตามคำบอกเล่าสืบต่อกันมาว่ามีเสืออยู่อาศัยในบริเวณป่านั้น เมื่อถึงเวลากลางคืนพระจันทร์เต็มดวง เสือตัวนั้นชอบออกมาหากิน และมาเล่นที่ชายหาดกินน้ำ บางทีก็กระโดดโลดเต้นเล่นอยู่ตรงนั้น เลยเรียกหมู่บ้านนั้นว่าบ้านหาดเสือเต้น เพื่อจำง่ายจึงตั้งชื่อวัดให้เป็นอันเดียวกับหมู่บ้านว่า วัดหาดเสือเต้น
วัดหาดเสือเต้น ปัจจุบันมีเนื้อที่ดินในโฉนด 8 ไร่ 2 งาน ตั้งอยู่ที่ราบกลางหมู่ที่ 6 ด้านหน้าติดถนนสายป่าขนุน - ห้วยฉลอง ด้านหลังติดแม่น้ำน่าน อาณาเขตครอบคลุมศรัทธาพุทธศาสนิกชน 2 หมู่บ้าน คือหมู่ 6 และ 8 ตำบลคุ้งตะเภา ตัววัดห่างจากตัวเมืองอุตรดิตถ์ 13 กิโลเมตร ผู้สร้างวัดคือ พ่อหนู คงรอด และพ่อคำ อินมา (ผู้มอบถวายที่ดินสร้างวัดคือ พ่อมี อินยา (อดีตผู้ใหญ่บ้านหมู่ 6) และ พ่อเภา จินดาประทุม) และได้รับอนุญาตให้ตั้งวัดเมื่อปี พ.ศ. 2530 ต่อมาก็มีผู้ศรัทธามาสร้างและบูรณะพัฒนาวัดมาตลอดจนถึงปัจจุบัน
รายนามเจ้าอาวาส ตั้งแต่รูปแรกจนถึงปัจจุบัน

รูปที่ 1 พระอธิการสวงค์ อิสสโร พ.ศ. 2521 ถึง พ.ศ. 2522
รูปที่ 2 พระครูประดิษฐ์ ฐานกโร พ.ศ. 2522 ถึง พ.ศ. 2539
รูปที่ 3 พระอธิการชอุ่ม จนทธมโม พ.ศ. 2539 ถึง ปัจจุบัน
อาณาเขตที่ตั้งวัด

ทิศเหนือ ยาว 65 เส้น 2 ศอก จรดที่นางอิน / นางย้อย
ทิศใต้ ยาว 65 เส้น จรดถนนป่าขนุน - ห้วยฉลอง
ทิศตะวันออก ยาว 62 เส้น 2 ศอก จรดที่นางแก้ว / นายบุญ
ทิศตะวันตก ยาว 46 เส้น จรดทางสาธารณะ
พื้นที่ตั้งของวัดมีลักษณะอยู่กลางลานหมู่บ้าน ด้านหน้าติดถนนทางหลวงจังหวัด หมายเลข 1213 สายป่าขนุน-ห้วยฉลอง ด้านหลังติดแม่น้ำน่าน ด้านข้างทั้ง 2 ข้าง เป็นหมู่บ้านหาดเสือเต้น